食梨
作者：孔平仲
朝代：宋

paragraphs: 東方早寒雪霜摯，新梨十月已滿市。
削成黄蠟圓且長，味甘骨冷體有香。
芳尊命友先衆果，百十磊砢升君堂。
贈君玉壺層冰之皎潔，副以金莖皓露之清凉。
奈何撥火取煨栗，梨雖至美或不嘗。
顰眉三嚥手摩腹，謂此發病爲第一，奪之兒口餳止哭。
君不記南方無此物，五更酒渴喚水時，思此千里莫致之。
及今乃以多見賤，南方橘柚東方梨。